

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/1131-9/2024.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2024. április 26-ai nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Varga András TASZII Intézményvezető

Bertalanné dr. Gallé Vera hatósági osztályvezető

**Megtárgyalta:** Pénzügyi Turisztikai és Városfejlesztési Bizottság

Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoc.tv.) 92. § (1) bekezdése alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

Hévíz Város Önkormányzata Képviselő-testülete 3/2024. (II. 8.) önkormányzati rendelettel módosította legutóbb az Ör. mellékleteiben szereplő térítési díjakat. A módosítással változott többek között az étkezés szállítási díja, házi segítségnyújtás, a jelzőrendszeres házi segítéségnyújtás térítési díja, illetve a szociális étkezés és a gyermekek napközbeni ellátása keretében biztosított étkeztetés térítési díja.

A Szoc.tv. 115. §(1)bekezdése alapján az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj), melynek megállapítására április 1-ig kerül sor a fenntartó részéről. Az intézményi térítési díj év közben egy alkalommal korrigálható.

A Teréz Anya Szociális Integrált Intézmény (továbbiakban: TASZII) intézményvezetője a térítési díjak februári megállapításához elkészítette a szükséges önköltség számításokat, illetve az intézményi térítési díj megállapítására vonatkozó javaslatát. Ebben intézményvezető úr az idősek otthona ellátási napra eső intézményi térítési díját 2024. július 1. napjától 10 %-kal javasolta megemelni, 7.700,-Ft/fő/ellátási nap összegre.

Az idősek otthona intézményi térítési díja 2022. évben változott utoljára összesen két alkalommal. Először 2022. július 1. napjától 6.000,-Ft/fő/ellátási nap összegre emelkedett, majd a közüzemi díjak emelkedése a térítési díj korrigálását tette szükségessé 2022. november 1. napjától 7.000,-Ft/fő/ellátási nap összegre. Az idősek otthona intézményi térítési díja 2022. november 1. napja óta változatlan, a jelenlegi korrekciót az elmúlt időszakban tapasztalt nagymértékű infláció indokolja.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek. A rendelet-tervezet elfogadása minősített többséget igényel.

**Melléklet:** TASZII által biztosított szociális szolgáltatások 2024. évi önköltség számításai és javaslat az intézményi térítési díj megállapítására

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában foglalt feladatkörében eljárva a következőket rendeli el:

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 2. melléklete helyébe az 1. melléklet lép.

1. **§**

Ez a rendelet 2024. július 1-jén lép hatályba.

dr. Tüske Róbert Papp Gábor

jegyző polgármester

*1. melléklet a …./2024. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgáltatási önköltség | Fizetendő intézményi térítési díj | |  | |
| 1. | Étkeztetés szállítási díja | Ft/adag | 286 | 280 | |  | |
| 2. | Házi segítségnyújtás | Ft/fő/gon-dozási óra | 4 143 | 1 200 | |  | |
| 3. | Jelzőrendsze-res házi segítségnyújtás | Ft/ellátási nap | 125 |  | 100 |  |  |
| 4. | Nappali ellátás - Idősek klubja tartózkodás | Ft/fő/ellá-tási nap | 1 941 | 0 | |  | |
| 5. | Ápolást-gondozás nyújtó intézményi és rehabilitációs intézményi ellátás (Idősek Otthona) | Ft/fő/ellátási nap | 18 246 | **7 700** | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | Fizetendő bruttó intézményi térítési díj |
| 6. | Étkeztetés szociálisan rászorultak részére | Ft/fő/adag | 558 | 447 | 1 005 | 271 | 1 276 |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Normatív állami hozzájárulás | Számított intézményi térítési díj | Fizetendő intézményi térítési díj | |
| 7. | Bölcsődei gondozás | Ft/fő/nap | 10 784 | 8 079 | 2 705 | 1000 | |

**3.**

**Általános indokolás**

A Szoc.tv. 115. § (1) bekezdése értelmében az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj év közben egy alkalommal korrigálható.

**Részletes indokolás**

**Az 1. §-hoz**

A módosítás a szociális szolgáltatások közül kizárólag az idősek otthona intézményi térítési díját korrigálja.

**A 2. §-hoz**

Hatályba léptető rendelkezés.

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A módosítással - önköltségszámítással alátámasztva - az idősek otthona esetében fizetendő intézményi térítési díj 10 %-os emelése történik meg.

**Költségvetési hatása**: a térítési díj emelésével a magas infláció miatt tapasztalt kiadási oldal emelkedése kompenzálható a bevételek várható emelkedésével.

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: Nincs.

**A rendelet megalkotásának szükségessége**: A magas infláció miatt szükségessé vált az idősek otthonában a térítési díj emelése, melyet a szolgáltatási önköltségszámítás támaszt alá.

**A rendelet megalkotása elmaradása esetén várható következmények**:

A rendelet megalkotásának elmaradása törvényességi felügyeleti eljárást nem von maga után.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné Dr. Gallé Vera** | **Hatósági osztályvezető/ az előterjesztés készítője** |  |  |
| **Szintén László** | **Közgazdasági osztályvezető/pénz-ügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII Intézményvezető** |  |  |